Γερβέργη της Βουργουνδίας

Η Γκέρμπεργκα, γερμ.: Gerberga von Burgund (π. 965/6 - 7 Ιουλίου 1018/9) από τον Οίκο των Παλαιών Γουέλφων ήταν πριγκίπισσα της Βουργουνδίας και με τους γάμους της έγινε πρώτα κόμισσα του Βερλ και μετά δούκισσα της Σουαβίας.

Βιογραφία 
Γεννήθηκε στην Αρλ ως η τέταρτη κόρη (3η από τον 2ο γάμο) του Κορράδου βασιλιά της Βουργουνδίας και της δεύτερης συζύγου του Ματθίλδης των Καρολιδών, κόρης του Λουδοβίκου Δ΄ της Γαλλίας.  

Η εκ πατρός θεία της ήταν η Αδελαΐδα σύζυγος του Όθωνα Α΄ της Γερμανίας. Ο πάππος της γκέρμπεργκας, ο Λουδοβίκος Δ΄ της Γαλλίας, ήταν 5ος απόγονος του Καρόλου Α΄ των Φράγκων (Καρλομάγνου). Η μητέρα της ήταν δισεγγονή του Όθωνα Α΄ της Γερμανίας.

Προστάτης 
Τον Σεπτέμβριο του 997 ο Όθων Γ΄ δώρισε το κτήμα του Στόκχαουζεν στο γυναικείο μοναστήρι στο Mέσεντε μετά από παρέμβαση της Γκερμπέργκας.  Το Στόκχαουζεν βρισκόταν στη μεσαιωνική συνοικία Λόχτροπ, η οποία αποτελούσε μέρος της κομητείας του Βερλ. Το 997 η κομητεία του Βερλ κυβερνήθηκε από τον γιο της Γκέρμπεργκας από τον πρώτο της γάμο, τον Χέρμαν Β΄ κόμη του Βερλ. Οι κόμητες του Βερλ είχαν μακροχρόνιες σχέσεις με αυτό το μοναστήρι.  Ο πατέρας του Χέρμαν Β΄, ο Χέρμαν Α΄ κόμης του Βερλ, ήταν επίτροπος (advocat) του Μέσεντε. Και ένας από τους προγόνους του, που ονομαζόταν επίσης Χέρμαν, ενεργούσε επίσης ως επίτροπος του Μέσεντε το 913. Το Μέσεντε μπορεί να ιδρύθηκε από τhν Εμχίλντις τον 9ο αι., μία από τις προγόνους του Χέρμαν.

Τον Μάιο του 1000 ο Όθων Γ΄ εξέδωσε ένα δίπλωμα, στο οποίο αναλάμβανε την προστασία του γυναικείου μοναστηριού Έντινγκεν . Το δίπλωμα καταγράφει ότι το Έντινγκεν, που βρισκόταν στην περιοχή Λόχτροπ, στην κομητεία Βερλ, ιδρύθηκε από τη Γκέρμπεργκα με την άδεια του γιου της Χέρμαν Β΄ κόμη του Βερλ. Το 1042 η εγγονή της Γκέρμπεργκα, που ονομαζόταν επίσης Γκέρμπεργκα (κόρη του Χέρμαν Β΄ κόμη του Βερλ), έγινε ηγουμένη του Έντινγκεν.

Το τέλος της
Η Γκέρμπεργκα απεβίωσε στο Nόργκαου της Βαυαρίας. Ο κατάλογος τεθνεώτων δείχνει ότι απεβίωσε στις 7 Ιουλίου, πιθανώς το 1018 ή το 1019.

Οικογένεια
Παντρεύτηκε τον πρώτο της σύζυγο Χέρμαν Α΄ κόμη του Βερλ περί το 978.  Αυτός απεβίωσε κάπου μεταξύ 985-988. Απέκτησε τα ακόλουθα παιδιά: 
 Χέρμαν Β΄ (π. 980 - 1025).
 Ρούντολφ ή Λιούντολφ (π. 982/6 - 1044).
 Βερνάρδος Α΄ (π. 983 - 1027).

Ο Γκέρμπεργκα παντρεύτηκε για δεύτερη φορά, με τον Χέρμαν Β΄ δούκα της Σουηβίας το 988.  Με αυτόν απέκτησε αρκετά παιδιά:
 Mατθίλδη π.988/989-1032, παντρεύτηκε πρώτα τον Κορράδο Α΄ των Σαλίων δούκα της Καρινθίας, μετά τον Φρειδερίκο Β΄ των Αρντέν δούκα της Άνω Λωρραίνης και έπειτα ίσως τον Έζικο κόμη του Μπάλενστετ.
 Γκίζελα, παντρεύτηκε πρώτα τον Μπρουν Α΄ κόμη του Μπράουνσβαϊγκ, μετά τον Ερνέστο Α΄ των Μπάμπενμπεργκ δούκα της Σουαβίας και έπειτα τον Κορράδο Β΄ των Σαλίων βασιλιά της Γερμανίας. 
 Χέρμαν Γ΄, ο οποίος διαδέχθηκε τον πατέρα του ως δούκας της Σουαβίας το 1003, αλλά απεβίωσε νέος, το 1012. 
 Μπέρτολντ (992–993).
 Bεατρίκη (;) (απεβ. μετά τις 25 Φεβρουαρίου 1025), παντρεύτηκε τον Aντάλμπερο κόμη του Έπσταϊν, μετά δούκα της Καρινθίας.

Σημειώσεις

Πηγές 
  
 P. Leidinger, «Die Grafen von Werl und Werl-Arnsberg (ca. 980-1124): Genealogie und Aspekte ihrer politischen Geschichte in ottonischer und salischer Zeit,» στο, H. Klueting, ed., Das Herzogtum Westfalen, Band I, Das kurkölnische Herzogtum Westfalen von den Anfängen der kölnischen Herrschaft im südlichen Westfalen bis zur Säkularisierung 1803 (Münster, 2009).
 W. Glocker, Die Verwandten der Ottonen und ihre Bedeutung in der Politik. Studien zur Familienpolitik und zur Genealogie des sächsischen Kaiserhauses (1989).
 E. Brandenburg, Die Nachkommen Karls des Großen (1935).
 J. Bohmer and M. Uhlirz, Regesta Imperii II, 3: Die Regesten des Kaiserreiches unter Otto III. 980 (983) -1002 (Graz-Cologne, 1956), προσβάσιμο μέσω διαδικτύου στη διεύθυνση: Regesta Imperii II, 3 .

 Έργο μεσαιωνικής γης
 Gerberga von Burgund, Herzogin von Schwaben (στα γερμανικά)

Οίκος της Βουργουνδίας